UBERA ARANZETA (EH Bildu, 2016-05-26):
Hemen askatasuna erabiltzen da askatasunaren kontra egiteko.
Berdintasuna erabiltzen da berdintasunaren kontra egiteko, diskriminazio eza erabiltzen da diskriminatzeko. Barrerak ez jartzeaz hitz egiten da barrerak jartzeko eta guzti horri glotofobia deitzen zaio, guzti horri ignorantzia deitzen zaio, faxismoa deitzen zaio. Ankerkeria nazionalismo espainola eta atrebentzia izango nuke, atrebentzia eukiko nuke esateko gaurkoan xenofobia ere hor geratzen dela.
Entzun ditugunak ikaragarriak izan dira, gezurrak eta ikaragarriak. Esan zaigu euskara arazoa dela, baina a ber, zer arazo dago mediku euskaldunak, elebidunak, eleanitzak izateko? Baina nork esaten du euskara espainolaren etsaia denik? Baina, baina hizkuntzak ez dira etsaiak, ez dira arerio, ez dira kontrajarriak. Zenbat eta hizkuntza gehiago jakin hobeto eta badirudi arazoa dela. Eta horretaz ari gara, mediku euskaldunak elebidunak, horretaz ari gara.
Eta datua, Puerto Rico Estatu libre asoziatua, Estatu Batueta, hiritarrak estatu batuarrak dira, bi hizkuntza, espainola eta ingelesa, hizkuntza lehenetsia espainola, hori nazionalismo espainol batetatik ulertzen da? Eta munduan mila adibide ditugu horrelakoak eta gaur da eguna Osakidetzan daukagun errealitatea benetan larria dela, larria eta herritarren eskubideak ez direnak errespetatzen, eta oraindik ere ez daukagula kalitatezko zerbitzu bat eta hori egunerokoan pasatzen da.
Eta datu objektiboa, Azpeitian, lau kontratu, hiru mediku ez euskaldunak egin dira, eta horretarako zer erabiltzen da? Lan pilaketagatiko kontratazioak hizkuntza eskakizuna ez betetzeko. Lazkao, hiru kontratu, gauza bera. Por cierto, ari gara (...) herrietaz ari gara hitz egiten, Euskararen Planean lehentasun unitateetan sartuta dauden herrietaz hitz egiten ari gara, Euskara Planean ere errespetatzen ere ez direnak egiten.
Donostiako ESIan, 55 kontratu, kontratu horietatik guztiak mediko ez euskaldunak. Bidasoa ESIan gauza bera eta sistematikoki ordezkapenak egiterako orduan ez da errespetatzen, ez dira errespetatzen hizkuntz derrigortasun datan ezta iraungita daudenak ere. Ez da errespetatzen hizkuntza eskakizunak, beraz ez dago kalitatezkoa zerbitzurik. Eta dena horrela, eta gainera entzun behar izaten ditugu gezurrak eta ikaragarriak, ignorantzia, horri deitzen zaio ignorantzia. Eta horrela mila datu eman ditzakegu.
Beraz, ez da ulertzen zein den arazoa mediku euskaldunak izateko, elebidunak eta eleanitzak, eta horretaz ari gara hitz egiten. Eta guk bakarrik eskatzen duguna da borondate politikoa, borondate politikoa neurri eraginkorraz jantzita egongo dena eta benetan faltan botatzen duguna. Egia da eta esan dut, ez daukat arazorik onartzeko, aitortzeko gauzak ondo egiten direnean, eta aitortzen dut eta onartzen dut legegintzaldi honetan dikotomia, falazia hori gainditu dugula, mediku ona edo mediku euskalduna.
Baina oraindik falta da neurri eraginkorra, eta bigarren plan horretan jasota dauden neurriak ere ez dira betetzen eta neurriak ez betetzeko trikimailuak erabiltzen dira, eta bakarrik eskatzen ari garena da kalitatezko zerbitzuak, gure Osakidetzan eta osasun zerbitzuan, besterik ez. Eta a ber behingoz buruan sartzen zaigun hizkuntzak beraien artean ez direla etsaiak, da aniztasuna, da aberastasuna, da askatasuna. Hizkuntzak, euskara, espainola, ingelesa, frantsesa, guztiak.
A ber buruan sartzen zaigun eta eztabaida antzu eta faltsu hauek alboratzen ditugun guztion hobebeharrez.